b"\n_START_ARTICLE_\nVolant (mec\xc3\xa0nica)\n_START_SECTION_\nHist\xc3\xb2ria\n_START_PARAGRAPH_\nInspirats en les rodes de carro, les seves propietats es coneixien ja fa molt temps. Ja en 1852 L\xc3\xa9on Foucault va construir el giroscopi encabint un volant en una suspensi\xc3\xb3 cardan, que tenia un comportament molt xocant._NEWLINE_En principi els volants nom\xc3\xa9s es feien servir com a elements de comandament giratori en sistemes per exemple de rosca (obertura d'una comporta pel pas d'aigua). M\xc3\xa9s tard amb la invenci\xc3\xb3 de les m\xc3\xa0quines de vapor, es van tornar a utilitzar sobretot per assumptes de regulaci\xc3\xb3, i es van fer imprescindibles quan van apar\xc3\xa8ixer els primers motors de combusti\xc3\xb3 interna, perqu\xc3\xa8 eren la manera de superar els punts morts (moments en qu\xc3\xa8 el sistema biela-manovella est\xc3\xa0 en l\xc3\xadnia recta). Encara que avui en dia tamb\xc3\xa9 fem servir els seus efectes quan anem en bicicleta o b\xc3\xa9 en motocicleta, ja que ens aprofitem de les qualitats girosc\xc3\xb2piques de les rodes d'aquests vehicles.\n_START_SECTION_\nEl volant amb element de control\n_START_PARAGRAPH_\nQuasi tot el m\xc3\xb3n ha tocat un volant de control, ja sigui perqu\xc3\xa8 ha jugat amb ell, el fa servir per conduir un cotxe, o que estigui en un estament en qu\xc3\xa8 es faci servir en qualsevol mida per controlar el moviment d'una m\xc3\xa0quina o un element de precisi\xc3\xb3. Quasi sempre trobarem la mateixa construcci\xc3\xb3 un anell amb radis i molt probablement fins i tot portar\xc3\xa0 una maneta incorporada en aquest c\xc3\xa8rcol.\n_START_SECTION_\nAltres tipus de volants\n_START_PARAGRAPH_\nAl principi de l'article s'ha fet menci\xc3\xb3 del volant antivibrador, anomenat tamb\xc3\xa9 DAMPER, que es defineix com dispositiu que va muntat al cap del cigonyal per tal d'amortir les vibracions degudes a l'esfor\xc3\xa7 de torsi\xc3\xb3, en principi pot semblar un volant d'in\xc3\xa8rcia per\xc3\xb2 es diferencia d'aquest que \xc3\xa9s m\xc3\xa9s petit i, la corona t\xc3\xa9 dues parts unides per un mitj\xc3\xa0 el\xc3\xa0stic, que fa que vagi absorbint les vibracions._NEWLINE_Tamb\xc3\xa9 es fa refer\xc3\xa8ncia al volant compensador utilitzats en els rellotges mec\xc3\xa0nics, que no deixa de ser una altra aplicaci\xc3\xb3 del volant d'in\xc3\xa8rcia."